作者:紀君祥
標題:冤報冤趙氏孤兒・雙調/新水令
內容:我則見蕩征塵飛過小溪橋，多管是損忠良賊徒來到。齊臻臻擺著士卒，明晃晃列著槍刀。眼見的我死在今朝，更避甚痛笞掠。(屠岸賈同程嬰領卒子上，雲)來到這呂呂太平莊上也。令人，與我圍了太平莊者。程嬰，那裡是公孫杵臼宅院？(程嬰雲)則這個便是。(屠岸賈雲)拿過那老匹夫來。公孫杵臼，你知罪麼？(正末雲)我不知罪。(屠岸賈雲)我知你個老匹夫和趙盾是一殿之臣。你怎敢掩藏著趙氏孤兒！(正末雲)老元帥，我有熊心豹膽？怎敢掩藏著趙氏孤兒！(屠岸賈雲)不打不招。令人，與我揀大棒子著實打者。(卒子做打科)(正末唱)。